חוק להפחתת הגירעון והגבלת ההוצאה התקציבית (תיקון מס' 15), התשע"ו-2015
הצעת חוק ממשלתית, הכנסת ה-20
פורסם: ספר החוקים, חוברת 2505, עמ' 6, 2015-10-29T00:00:00+02:00
נקבע שבחוק הפחתת הגירעון והגבלת ההוצאה התקציבית, התשנ"ב-1992, יש להעלות את שיעור הגירעון הקבוע ביחס לשנים 2015 עד 2020, כך: לגבי שנת 2015 - הגירעון יעמוד על שיעור של 2.9% במקום 2.5%; לגבי שנת 2016: הגירעון יעמוד על שיעור של 2.9% במקום 2%. כמו כן, נקבע שיש להגדיל את סכום ההוצאה הממשלתית לשנים 2015 ו-2016: לגבי שנת 2015 - נקבע לעשות כן לנוכח האיחור החריג באישור התקציב לשנת 2015, ולגבי שנת 2016 - נקבע לעשות כן לנוכח שינוי באופן ההתחשבנות בין הממשלה לבין המוסד לביטוח לאומי.